નક્સલીઓએ ત્રણ વિદ્યાર્થીઓને છત્તીસગઢના સુકમા જિલ્લામાં છોડી મૂક્યા હતા. બસ્તર રેન્જના આઈ.જી.પી. કલ્લુરીએ જણાવ્યું હતું કે યુવકોને છોડી મૂકવામાં આવ્યા હતા અને તેઓ સહીસલામત રીતે ચિંતલનાર પોલીસ કેમ્પ પહોંચી ગયા છે. આ ત્રણેનું અપહરણ કરાયા બાદ તેમને જાગરગુંડા પોલીસ સ્ટેશનની હદમાં આવેલા ચિંગર નજીક તિમ્માપુરમ્ ગામ નજીકના જંગલમાં માઓવાદી કમાન્ડર પાપા રાવના કબજામાં રાખવામાં આવ્યાં હતાં.